તેઓ જેલમાં છે તેમ છતાં જેલના નિયમ પ્રમાણે તેમને વિવિધ પ્રકારના કામ પણ કરવાના હોય છે, છતાં તેઓ પોતાનું કામ પુરી ક્લાસમાં આવવાનો સમય કાઢે છે. તેમને જેલમાં મળતી ચ્હાનો સમય અને ક્લાસ શરૂ થવાનો સમય સાડા ત્રણનો છે, પણ તેમણે કલાસમાં આવવા માટે ચ્હા છોડી દીધી છે. જેલના નિયમ પ્રમાણે તેમને સાંજનું જમણ લેવાનો સમય ચાર વાગ્યાનો છે પણ તેમણે પોતાની બેરેકના સાથી કેદીને પોતાનું જમવાનું લઈ લેવાની વ્યવસ્થા પણ ગોઠવી છે. તેઓ ક્લાસમાં આવે છે ત્યારે તેમની આંખમાં એક પ્રકારની જીજ્ઞાસા હોય છે. જાણે તેમની આંખો એવુ કહી રહી હોય કે દુનિયાને અમારે અમારી આંખોમાં ભરી લેવી છે.